CELEX: 62017CN0133
Language: et
Date: 2017-03-14 00:00:00
Title: Kohtuasi C-133/17: Eelotsusetaotlus, mille on esitanud Curtea de Apel Cluj (Rumeenia) 14. märtsil 2017 – Dănuț Podilă jt versus Societatea Națională de Transport Feroviar de Călători „CFR Călători“ SA București

26.6.2017   
            
            
               ET
            
            
               Euroopa Liidu Teataja
            
            
               C 202/9
            
         Eelotsusetaotlus, mille on esitanud Curtea de Apel Cluj (Rumeenia) 14. märtsil 2017 – Dănuț Podilă jt versus Societatea Națională de Transport Feroviar de Călători „CFR Călători“ SA București
   (Kohtuasi C-133/17)
   (2017/C 202/14)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Cluj
   
      Põhikohtuasja pooled
   
   
      Apellandid: Dănuț Podilă jt
   
      Vastustaja: Societatea Națională de Transport Feroviar de Călători „CFR Călători“ SA București
   
      Eelotsuse küsimused
   
   
               1.
            
            
               Kas ELTL artikli 114 lõiget 3 ja artikleid 151 ja 153 ning nõukogu raamdirektiivi 89/391/EMÜ (1) ja järgnenud eridirektiive tuleb tõlgendada nii, et need ei võimalda Euroopa Liidu liikmesriigil kehtestada tingimusi ja menetlusi – nagu on kehtestatud eelotsusetaotluses nimetatud siseriiklike õigusnormidega –, mis piiravad õiguskaitse kättesaadavust, kui soovitakse saavutada töökohtade klassifitseerimist töökohtadeks, mida iseloomustavad erandlikud või eritingimused, – piirang, mille tulemusena ei tunnustata töötajate niisuguste tingimuste tuvastamisest tulenevaid õigusi tööohutusele ja töötervishoiule?
            
         
               2.
            
            
               Kas direktiivi 89/391/EMÜ artikli 9 punktiga a on vastuolus siseriiklikud õigusnormid, millega ei ole nähtud ette karistust tööandjale, kes ei võta meetmeid, et saada tööohutust ja töötervishoidu ähvardavate riskide hinnang?
            
         
      (1)  Nõukogu 12. juuni 1989. aasta direktiiv 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta (EÜT L 183, lk 1; ELT eriväljaanne 05/01, lk 349).